 Xildhibaan Cabdiqaadir Xaaji Ismaacil Jirde ayaa arimahan ka sheegay xuska sanad guuradii 16-naad ee ka soo wareegtay geerida AHN madaxweynhii labaad ee Somaliland Maxamed Xaaji Ibraahin Cigaal, xildhibaan Cabdiqadi Jirde waxa uu ugu horayntii ka hadlay yaraantiisii iyo Cigeel Aniga markii iigu horaysay ee aan ku baraarugay waxa ay ahayd markii uu ahaa xoghayihii guud ee xisbiga ciyaalkii mikirafoonka hoostiisa fadhiisan jiray ee khudbadaa dhagaysan jiray ayaan ka mid ahaa, waxaan xasuusiyay isagana habeen aan wada joognay markuu Axmed Kayse xisbiga ku soo biiray, way igu dhagtay laakiin waxa laga yaabaa inaan fasalka labaad ama saddexaad ahaa, aabahay ayaa xisbiga jeclaa markaas isaga oo hawl gab ah ayuu odhan jiray daaqada ii fura oo khayriyada wax badan nooma dhaxeeyn oo barigaas cidlay ahayd, halkaas ayuu ka dhagaysan jiray khudbadihiisa nin aftahan ah oo marka uu afka kala qaado sanqadhu ay istaagayso oo hadalkiisa aad loo xiiseeyo ayuu ahaa, waxa ii xigtay 1968 markii aanu dugsiga sare ka baxnay ee aanu Xamar tagnay ayaanu xoogaa cadaadis ah la kulanay markaasna maalin ayaanu wada booqanay dhalinyaradayadii oo waxii aanu tabanaynay aanu u sheeganay, anigu dhacdooytinkii aan la soo maray ayaan ka sheekaynayaa waxa uu ahaa nin siyaasi ah, siyaasi dhamays tiran ayuu ahaa oo siyaasadii,dhaqankii,abwaanimadii iyo diintii iyo quraankii intaba yaqaana, siyaasi dhamays tiran ayuu ahaa. 